**Մարզպետի տեղակալ Լևոն Սարգսյանը մասնակցել է ,,Վերնագիրը վերջում,, ֆիլմաշարի դիտմանը 03.11.2016**

Նոյեմբերի 3-ին Տավուշի մարզպետի տեղակալ Լևոն Սարգսյանը մարզպետարանի նիստերի դահլիճում մասնակցել է ,,Վերնագիրը վերջում,, ֆիլմաշարի ցուցադրությանը, որը հինգ րոպեանոց 4 ֆիլմերի շարք է ,,Հույսի կամուրջ,, ՀԿ-ի հինգ երիտասարդ շահառուների մասին, ովքեր ֆիլմում ներկայացնում են իրենց առօրյան, կարողություններն ու երազանքները, հետաքրքրություններն ու ձգտումները: Ցուցադրության ավարտին մարզպետի տեղակալը շնորհավորել է ներկաներին նման հետաքրքիր ֆիլմի ցուցադրությանը մասնակցելու համար և շնորհակալություն հայտնել այն բոլոր կազմակերպություններին ու անձանց, ովքեր մասնակցություն են ունեցել ֆիլմի նկարահանմանը, կարևորել այն միտքը, որ հաշմանդամություն ունեցող անձինք այսօր ավելի շատ ոչ թե կարեկցանքի ու օգնության կարիք ունեն, այլ իրենց կարողությունների լիարժեք դրսևորման ու օգտագործման, և այս հարցում է, որ պետք է աջակցել ու հնարավորություններ տալ նրանց: